stanford-oval/wikipedia huggingface dataset:
שפה משפטית
ביקורת

יש המותחים ביקורת על מילים שונות של הז'רגון המשפטי. שופט בית המשפט העליון, חיים כהן, כתב: "נער הייתי וגם זקנתי ולא ידעתי מה מקורו של "ו/או" בלשון העברית ומה מקומו וצידוקו. עוד באחד מפסקי־דיניו הראשונים התריע הנשיא זמורה על פגע זר זה המאיים להשתרש בשפתנו ולשבשה; וקדמו לו שופטים אנגליים דגולים שכינו את השימוש בלשון and/or בשפתם שלהם כברבריזם שיש לעקרו מן השורש."
ביקורת רחבה יותר נמתחת על השימוש בשפה משפטית שרחוקה מלהיות מובנת. כך, למשל, אמר עו"ד יוסף שטח, יו"ר הוועדה לניסוח משפטי בלשכת עורכי הדין בישראל: "פעם כתב היד של הרופאים היה לא קריא וזה היה חלק מההילה. היום אצל הרופאים הכל מודפס ובהיר, אבל אצל עורכי הדין אני לפעמים קורא משהו ולא מבין את מה שאני קורא. לשון זה גם תרבות, לא רק שפה. כשאתה כותב ברור, אתה גם חושב ברור". בהתאם לגישה זו, עולות הצעות לניסוח בהיר יותר של מסמכים משפטיים.
באנגליה יצאה העובדת הקהילתית כריסי מאהר בקריאה לפישוט השפה במסמכים רשמיים, לאחר שניסתה, בלי הצלחה, לסייע לשתי קשישות למלא טופס בקשה לקצבת חימום בחורף קשה, ואלה מתו מהיפותרמיה. "הן מתו בגלל מילים", אמרה מאהר, "מילים לא מוכרות, מילים שאין להן מקום במידע ציבורי."
בישראל הציעה עו"ד דנה פאר שלל דרכים לפישוט השפה המשפטית, ובהן קיצור משפטים ארוכים, השמטת מילים עודפות, החלפת ביטויים ארכאיים בביטויים מקובלים (למשל "בזו הלשון" במקום "כהאי לישנא"), להתנסח על דרך החיוב ועוד.
לקריאה נוספת

רן לוסטיגמן, מיכל אהרוני, זאת ועו"ד : דיוקן העברית המשפטית בישראל,הוצאה לאור של ספרות משפטית מבית החברה הכלכלית של לשכת עורכי הדין, 2016
עיונים בשפה וחברה 5, 2012 - גיליון מיוחד בנושא לשון ומשפט בישראל (תקצירי המאמרים)
צבי טל, "לשון המשפטנים", העברית סא (א-ג), התשע"ג
David Mellinkoff, The Language of the Law, 1963
הערות שוליים

↑  Recommendation Rec(2001)3 of the Committee of Ministers to member states on the delivery of court and other legal services to the citizen through the use of new technologies, Council of Europe
↑  Claire M. Germain, Digitizing the World's Laws, International Legal Information Management Handbook, 2010
1 2 3 4  יניב רוזנאי, חוק "רוצה להיות חופשי": פרסום חקיקה בעידן האינטרנט, הפרקליט נב, תשע"ג
↑  בעיקר באתר "נבו" ובאתר "ספר החוקים הפתוח".
↑  סעיף 6ב לחוק שכר מינימום
↑  סעיף 34יט לחוק העונשין;
נועם שרביט, ‏אי ידיעת החוק פוטרת מעונש: ביהמ"ש זיכה קבלן שהועמד לדין בגין עבירה על חוק ארכאי, באתר גלובס, 19 באפריל 2007
↑  בג"ץ 6358/05 מרדכי ואנונו נ' אלוף פיקוד העורף יאיר נווה ואחרים, ניתן ב־12 בינואר 2006
1 2 3  יניב רוזנאי ונדיב מרדכי, על נגישותה של החקיקה, משפט וממשל י"ט, תשע"ח
↑  Office of the Parliamentary Counsel drafting guidance, GOV.UK
↑  אלפרד ויתקון ויעקב נאמן, דיני מיסים, הוצאת שוקן, מהדורה רביעית, 1969, עמ' א
↑  ניבה אלקין-קורן ומיכאל בירנהק, "אינטרנט" בחקיקה בישראל: ספירת מלאי, משפט, חברה ותרבות - רשת משפטית: משפט וטכנולוגיית מידע, 2010
↑  הצעת חוק מרכז הסברת החקיקה, התשע"א-2010, באתר הכנסת
↑  יובל גורן, האם משרד האוצר מונע מידע מהציבור?, באתר nrg‏, 29 ביוני 2011
↑  חוברות "דע זכויותיך וחובותיך", באתר רשות המיסים לישראל
↑  אתר המוסד לביטוח לאומי
↑  ג'ונתן סוויפט, מסעי גוליבר, תרגום: מנחם מבש"ן, בפרויקט בן-יהודה
1 2  אורלי אלבק, מאפייני לקסיקון אחדים של הטקסט המשפטי, העברית סא, א–ג, תשע"ג, עמ' 63–72
↑  Did You Know There Is A Law That Bans The Use Of Confusing Words And Sentences In Government Documents, Dictionary.com
↑   אתר האינטרנט הרשמי של אגודת נוער שוחר משפט עברי
↑   חוקי המשחק : זכותי לדעת את חובתי, באתר הספרייה הווירטואלית של מטח
↑  תחומי הלימוד, באתר "אוניברסיטה בעם"
↑  ע״א 192/61 "בחן" חברה לביטוח בע״מ נגד פאול סיגטי, ניתן ב-18 באוקטובר 1961
↑  ניר חסון, המאבק ב"עברית המשפטית" מגיע לפתחו של בית המשפט, באתר הארץ, 23 בפברואר 2013
↑  דוגמה: רן לוסטיגמן, סעיף "אריכות ימים" בחוזה בין בנק ללקוח - הצעה לפישוט, לשון ומשפט 8, מאי 2021
↑  Chrissie Maher's speech to the European Commission, Plain English Campaign
↑  דנה פאר, זכות הציבור להבין: קריאה לרפורמה בכתיבה המשפטית בישראל – מ"משפטאית" לשפה משפטית פשוטה, עיוני משפט מה, תשפ"א
מפגש אוריינות משפטית בראיאגדה שבמדינת אודישה בהודו
אברא טכנולוגיות מידע

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  אברא
 תקופת הפעילות:  יולי 1997, ישראל ישראל – הווה
 מיקום המטה:  כפר סבא
 שווי שוק:  379 מיליון ש"ח (26 בינואר 2025)
 הכנסות:  408 מיליון ש"ח (2023)
 רווח תפעולי:  23.4 מיליון ש"ח (2023)
 רווח:  14.9 מיליון ש"ח (2023)
 הון עצמי:  299 מיליון ש"ח (2023)
 סך המאזן:  589 מיליון ש"ח (2023)
 יו"ר:  אריק פינטו
 מנכ"ל:  שי אוזון
  
 https://www.abra-it.com/
 
אברא טכנולוגיות מידע בע"מ היא חברה ציבורית ישראלית העוסקת משנת 2008 ביישום, פיתוח והטמעה של מערכות מידע ארגוניות.
החברה נוסדה בשנת 1997 ועד דצמבר 2008 נקראה בבילון בע"מ, והמוצר העיקרי שלה היה תוכנת התרגום "בבילון", שנמכרה באוקטובר 2014 לחברת בבילון תוכנה בע"מ. לאחר מכירתה של תוכנת "בבילון" עברה החברה לעסוק בהשקעות הון סיכון, השקעות פיננסיות ומימון. בתחילת 2020 עברה החברה להתמקד בפעילותה הנוכחית של יישום, פיתוח והטמעה של מערכות מידע ארגוניות. ניירות הערך של החברה נסחרים משנת 2007 בבורסה לניירות ערך בתל אביב.
היסטוריה עד מכירת התוכנה "בבילון"

חברת בבילון בע"מ נוסדה ביולי 1997 על ידי אמנון עובדיה (ממציא תוכנת התרגום "בבילון"), יקי דוניץ מקבוצת משוב מחשבים ושוקי פרמינגר, אשר שימש כמנכ"ל הראשון. בשנת 1998 נרכשה השליטה בחברה על ידי פורמולה מערכות בראשות דני גולדשטיין. התוכנה הופצה בחינם עד 2001, ומאז החלה להימכר בתשלום. בשנת 2005 השיקה החברה, יחד עם מודן, מילון אלקטרוני המבוסס על המילונים של בבילון אך מהווה מוצר חומרה עצמאי נפרד (גאדג'ט), שלא כמו תוכנות קודמות שפיתחה החברה, שנועדו למחשבים אישיים. מ-21 בדצמבר 2005 החלה תוכנת בבילון להציג ישירות גם מידע מוויקיפדיה, כולל ויקיפדיה העברית, וכן מאנציקלופדיה ynet‏.
בפברואר 2007 גייסה החברה 8 מיליון דולר ממשקיעים מוסדיים ומהציבור באמצעות הנפקת ניירות ערך בבורסה לניירות ערך בתל אביב. בסוף 2007 נרכשה השליטה בחברה על ידי נועם לניר, אשר מינה לתפקיד המנכ"ל את גיסו, אלון כרמלי, ששימש קודם לכן כסמנכ"ל פיתוח עסקי וסמנכ"ל שיווק בחברה.
לאחר כניסת לניר לחברה שונה המודל העסקי של בבילון להשגת עיקר ההכנסות מפרסום מקוון ומתשלום עבור הפניית גולשים למנועי חיפוש, בעיקר לגוגל, שממנה הגיעו 80% מהכנסות החברה. ב-30 באוקטובר 2013 דיווחה בבילון למשקיעיה כי החוזה בינה ובין חברת גוגל לא יוארך מעבר לסוף שנת 2013, דבר שגרם לצניחה של כ-65% בשערה של מניית בבילון בבורסה.
באוקטובר 2014 מכרה החברה את תוכנת התרגום "בבילון", לחברת בבילון תוכנה בע"מ, שבשליטת אמנון עובדיה.
בספטמבר 2016 הטילה רשות ניירות ערך על החברה עיצום כספי בסך מיליון ש"ח, עקב שתי הפרות דיווח בעניין ההסכמים של החברה עם חברת גוגל. על מנכ"ל החברה לשעבר, אלון כרמלי, הוטל עיצום כספי בסך 250 אלף ש"ח, ועל יו"ר הדירקטוריון ובעל השליטה, נועם לניר, הוטל עיצום כספי בסך 150 אלף ש"ח. הפרשה החלה בתובענה ייצוגית שהוגשה נגד החברה, נעם לניר ואלון כרמלי ב-2013. בינואר 2019 הגיעו הצדדים לפשרה לפיה בבילון תשלם לתובעים 12–15 מיליון ש"ח, והסכום שנקבע לתשלום הוא 14 מיליון ש"ח.
היסטוריה עד מכירת התוכנה "בבילון" > תוכנת "בבילון"

תוכנת "בבילון" תומכת רשמית בתרגום ל-77 שפות. בנוסף, קהילת המשתמשים של התוכנה יוצרת מילונים משלה למגוון שפות. ישנם בתוכנה גם מילונים וספרים מקצועיים שניתן לרכוש תמורת תוספת תשלום, כגון מילון אבן-שושן, אנציקלופדיה בריטניקה ומילון אוקספורד. התוכנה גם תומכת בטכנולוגיית Text-to-Speech של מיקרוסופט, שמאפשרת לשמוע את ההגייה הנכונה של מילים בשפות רבות.
גרסה 6 של תוכנת בבילון, שיצאה ב-30 באפריל 2006, אפשרה תרגום מכונה של משפטים שלמים.
בגרסה 7 של התוכנה, שיצאה ב-15 באוקטובר 2007, שופר ממשק התוכנה, ונוספה פונקציית השלמה אוטומטית.
מקור שמה של החברה ושל התוכנה הוא בסיפור מגדל בבל שבתנ"ך, בו מסופר כי בעיר העתיקה בבל, בלל (ערבב) אלוהים את לשונות כל גויי הארץ.
דרך פעולת התוכנה היא כאשר משתמש לוחץ על טקסט בעזרת צירוף מקשים מוגדר (ברירת המחדל היא לחצן ימני + Ctrl), נפתח חלון שבו מתורגם או מוסבר המונח המבוקש.
היסטוריה עד מכירת התוכנה "בבילון" > תוכנת "בבילון" > פעילות זדונית

תוכנות אבטחה שונות זיהו את "בבילון" כתוכנה לא רצויה (Potentially Unwanted Program), ואף כנוזקה. הסרגל של בבילון גם הוא, היה מזוהה כנוזקה, ונכון ל-2011 אתרי הורדות כדוגמת Cnet Download החביאו אותו בהתקנות של תוכנות המוצעות בהם.
מאז מכירתה של התוכנה באוקטובר 2014 לחברת בבילון תוכנה בע"מ, שבשליטת אמנון עובדיה, התוכנה מופצת ללא כל תוספים והצעות לתוכנות נלוות וכתוצאה מכך לא מסומנת יותר כתוכנה לא רצויה/זדונית כבעבר.
פעילות החברה לאחר מכירת תוכנת "בבילון"

לאחר מכירת תוכנת "בבילון" עסקה החברה בשלושה תחומי פעילות:
השקעות הון סיכון
השקעות פיננסיות ומימון; השקעות בניירות ערך מגובי נכסים מסוג "Obligations Loan Collateralized".
פרסום באינטרנט. החברה פעלה לצמצום פעילותה בתחום זה.
בדצמבר 2019 הוסכם שקרן אלפא תרכוש מנועם לניר 23% ממניות החברה ומשנית פאר צפוני כ-3% ממניות החברה. עם השלמת העסקה קרן אלפא תחזיק בכ-30% ממניות בבילון, ופועלים אי.בי.אי תחזיק כ-9% מממניות החברה.
במאי 2020 רכשה בבילון את השליטה בשתי חברות IT ישראליות – אורנטק ו-ITmyWay.
פעילות בטכנולוגיית המידע

ב-12 בינואר 2020 החליט דירקטוריון החברה על שינוי אסטרטגיית החברה, כך שפעילות החברה תתמקד ביצירת חברת טכנולוגיית מידע המתמחה ביישום, פיתוח והטמעת מערכות מידע ארגוניות.
ב-23 בדצמבר 2020 שונה שם החברה לשמה הנוכחי, אברא טכנולוגיות מידע בע"מ.
במסגרת זו פועלת החברה במספר תתי-תחומים:
יישום מערכות לניהול משאבי הארגון (ERP) - יישום והטמעה של מערכות Microsoft, SAP, Oracle Cloud ופריוריטי.
יישום מערכות לניהול קשרי לקוחות (CRM) - יישום והטמעה של מערכות ניהול קשרי לקוחות של שלושה ספקים עיקריים: Salesforce, Microsoft Dynamics ו-SAP CRM.
יישום מערכות לניהול פרויקטים (PPM) - שירותי יישום הטמעה וניהול של מערכות לניהול פורטפוליו פרויקטים לארגונים גדולים, לרבות ג׳ירה (JIRA) ומאנדיי (monday.com). כמו כן, החברה פיתחה מערכות ייעודיות לשליטה ובקרה על ניהול ארגונים מרובי פרויקטים.
מערכות בינה מלאכותית - שירותי יישום והטמעה של מערכות בינה מלאכותית במגוון כלים ייעודיים.
תשתיות ענן ופתרונות לתשתיות ענן - החברה מתמחה בהקמה ותחזוקה של מערכות מחשוב בענן. מתמחה במתן שירותים בסביבת Microsoft cloud ו-Google cloud, וכן במתן שירותי ייעוץ לאבטחת מידע וביצוע סקרי אבטחת מידע, לרבות בדיקת חדירוּת.
פיתוח תוכנה - החברה מעסיקה מאות מומחי פיתוח בפלטפורמות שונות, בהן ריאקט, אנגולר, פייתון, נוד, בסיסי נתונים, פיתוח ענן, פיתוח מערכת CMS, בדיקות איכות ועוד. כמו כן, החברה מתמחה בפיתוח פתרונות בתחום של סחר אלקטרוני על גבי פלטפורמת מג׳נטו.
פיתוח אתרי מסחר אלקטרוני.
הערות שוליים

1 2 3 4 5  אברא טכנולוגיות מידע: נתונים כספיים באתר מאי"ה.
↑  אלה יעקבי, ‏בבילון: רוצים להיות מיראביליס, חולמים שהם הוטמייל, באתר גלובס, 15 באפריל 1998
↑  שמוליק שלח, בבילון והאינטרנט כבר לא, באתר nrg‏, 31 באוגוסט 2005
↑  עידו קינן, וויקיבבילון, באתר nrg‏, 26 בינואר 2006
↑  חברת בבילון השלימה בהצלחה את הגיוס המוסדי בהנפקה ראשונה לציבור - גייסה 8 מיליון דולר, באתר TheMarker‏, 6 בפברואר 2007
↑  אסף גלעד, אימפריה של סרגלים: מכונת הכסף הסודית של ההייטק הישראלי, באתר כלכליסט, 23 באפריל 2012
↑  מיקי גרינפלד, מכה לבבילון: גוגל לא תחדש ההסכם - המניה קורסת בבורסה, באתר כלכליסט, 30 באוקטובר 2013
↑  חן מענית, ‏הסדר האכיפה המינהלית אושר: בבילון תיקנס במיליון שקל, באתר גלובס, 25 בספטמבר 2016
הסדר אכיפה רשות ניירות ערך עם בבילון בע"מ, באתר רשות ניירות ערך
↑  מיקי גרינפלד, פשרה בתביעה הייצוגית: בבילון תשלם 12 עד 15 מיליון שקל בפרשת המצגים המטעים, באתר כלכליסט, 31 בינואר 2019
↑  אישור פשרה בתובענה ייצוגית, הודעת החברה, 30 במאי 2019
↑  לינור הרץ, גרסה חדשה לתוכנת התרגום בבילון, הארץ, 1 במאי 2006
↑  "PUP.Optional.Babylon.A removal guide". malwareremovalguides (באנגלית). 2013-08-06. נבדק ב-2017-05-23.
↑  "Remove Babylon Search hijack (Uninstall Guide)". MalwareTips Blog (באנגלית אמריקאית). 2013-02-04. נבדק ב-2017-05-23.
↑  "Remove Babylon Toolbar (Removal Instructions)". MalwareTips Blog (באנגלית אמריקאית). 2012-10-08. נבדק ב-2017-05-23.
↑  Popular network tool Nmap in CNET security brouhaha, Naked Security, ‏2011-12-06
↑  9 Dec 2011 at 13:04, John Leyden tweet_btn(), Download.com sorry for bundling Nmap with crapware
↑  אביב לוי, ‏הדרך משווי חברה של 2 מיליארד שקל בשיא לכ-100 מיליון שקל היום: נועם לניר מוכר את השליטה בחברת בבילון, באתר גלובס, 26 בדצמבר 2019
דו"ח מיידי של חברת בבילון, באתר "מאיה", 25 בדצמבר 2019
↑  יניב הלפרין, רכישות ראשונות תחת שי אוזון: בבילון קונה שתי חברות IT, "אנשים ומחשבים", 31 במאי 2020
↑  אברא טכנולוגיות מידע בע"מ - דוח תקופתי לשנת 2020, באתר "מאיה", 24 במרץ 2021
↑  דוח מיידי על שינוי שם תאגיד, באתר "מאיה", 27 בדצמבר 2020
סמליל חברת בבילון בע"מ
נאייקס

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב, נאסד"ק
 מייסדים:  יאיר נחמד, דוד בן אבי
 תקופת הפעילות:  2005–הווה (כ־20 שנה) 
 מיקום המטה:  הרצליה 
 ענפי תעשייה:  טכנולוגיה פיננסית 
 מוצרים עיקריים:  VPOS Touch, Onyx, VPOS Fusion, VPOS, AMIT, MoMa, Monyx Wallet
 שווי שוק:  4.54 מיליארד ש"ח (26 בינואר 2025)
 הכנסות:  235 מיליון דולר (2023)
 רווח תפעולי:  הפסד של 12.4 מיליון דולר (2023)
 רווח:  הפסד של 15.9 מיליון דולר (2023)
 הון עצמי:  97.6 מיליון דולר (2023)
 סך המאזן:  324 מיליון דולר (2023)
 מנכ"ל:  יאיר נחמד
  
 www.nayax.com
 
נאייקס בע"מ היא חברת הייטק בינלאומית שבסיסה בישראל, העוסקת בפיתוח ומכירת פתרונות ושירותים דיגיטליים לסליקה ותפעול עסקים. מטה החברה ממוקם בהרצליה, ויש לה משרדים בארצות הברית, בריטניה, גרמניה, יפן, סין, אוסטרליה וניו זילנד.
המוצרים העיקריים של החברה הם מכשירי נקודת מכירה (POS), מסופונים לתשלום בכרטיסי חיוב במגע וללא מגע, כמו גם תשלום בטכנולוגיית תקשורת טווח אפס NFC.
היסטוריה

החברה נוסדה בשנת 2005 בתל אביב על ידי יאיר נחמד (מנכ"ל) ודוד בן אבי (מנהל טכנולוגיות ראשי). בעת הקמתה התמקדה החברה באספקת פתרונות ושירותים כוללים לנקודות מכירה ושירות בלתי מאוישות, דוגמת מכונת ממכר, מתקני שטיפת מכוניות ומכונות קפה משרדיות. הפתרון שפיתחה איפשר תשלום ללא שימוש במזומנים, באמצעות כרטיסי אשראי, סמארטפונים, הודעות וקוד סריקה. בהמשך הרחיבה החברה את פעילותה גם לתחום של תשלום דיגיטלי בתחבורה ציבורית.
באפריל 2014, רכשה את חברת InOne Technologies LLC, שבסיסה במרילנד, שהפכה לחברת הבת האמריקאית שלה. ביולי 2016, רכשה את חברת VendSys.
בדצמבר 2016, חברת SafeCharge, חברת סליקת תשלומים שהייתה בבעלות איש העסקים טדי שגיא, השקיעה בנאייקס 24.5 מיליון דולר.
בתחילת 2017, רכשה את VendCheck שהפכה לחברה הבת האוסטרלית שלה. בספטמבר 2019, רכשה את חברת "מודולריטי טכנולוגיות", חברת הזנק מתל אביב שפיתחה פתרון לתשלומים דיגיטליים, במטרה להציע פתרונות בתחום נקודות המכירה המאוישות.
בינואר 2020 גייסה 60 מיליון דולר לפי שווי של 400 מיליון דולר מקרן השקעות אמריקאית פרטית.
במאי 2021, הונפקה החברה בורסה לניירות ערך בתל אביב, והייתה הנפקת הטכנולוגיה הגדולה בתולדות הבורסה. החברה גייסה 210 מיליון דולר לפי שווי שוק של 930 מיליון דולר ש-75% מהכסף גויס ממשקיעים זרים.
ביולי 2021 רכשה את Weezmo, סטארט אפ ישראלי שפיתח פתרון לקבלת חשבונית ב-SMS.
בינואר 2022, רכשה את חברת און טרק אינובישנס, חברה ישראלית ותיקה העוסקת בפיתוח ושיווק פתרונות תשלום דיגיטליים באמצעות טכנולוגיית תקשורת טווח אפס (NFC), שנקלעה לקשיים תזרימיים.
בספטמבר 2022, החלה מניית החברה להיסחר גם בנאסד"ק כמניה דואלית.
הערות שוליים

1 2 3 4 5  נאייקס: נתונים כספיים באתר מאי"ה.
1 2  נאייקס בע"מ - דוח תקופתי לשנת 2021
↑  Verdict Staff, Nayax buys InOne to expand its brand in US, Electronic Payments International, ‏24 באפריל 2014
↑  Nayax Acquires Vendsys Vending Software Company, ‏25 ביולי 2016
↑  טלי ציפורי, ‏חברת הסליקה של טדי שגיא, SafeCharge, גייסה 126 מ' ד', באתר גלובס, 31 במרץ 2014
↑  סופי שולמן, נייאקס מתל אביב גייסה 60 מיליון דולר לפי שווי של 400 מיליון דולר, באתר כלכליסט, 2 בינואר 2020
↑   מיכאל רוכוורגר, נאייקס השלימה גיוס של 207 מיליון דולר - לפי שווי של 930 מיליון דולר, באתר TheMarker‏, 10 במאי 2021
ג'ון בן-זקן, ‏ההנפקה הגדולה ביותר של חברת טק בת"א: נאייקס החלה להיסחר בבורסת ת"א, באתר "אנשים ומחשבים", 14 במאי 2021
↑  Nayax Acquires Israeli Tech Start-up Weezmo, ‏14 ביולי 2021
↑  שני מוזס, ‏סוף עידן הנייר? רשת מגה בעיר תאפשר קבלת חשבונית ב-SMS, באתר גלובס, 1 במאי 2018
↑  רגע לפני חדלות פירעון, OTI נמכרת לנאייקס ב-4.5 מ' ד', באתר TechTime‏, 20 בינואר 2022
שירי חביב ולדהורן, ‏נאייקס מצילה את און טראק הוותיקה מקריסה - לאחר שכבר החלה בהליכי חדלות פירעון, באתר גלובס, 21 בינואר 2022
↑   יוסף חרש, אחרי שירדה אמש ביומה הראשון בוול סטריט: נאייקס קפצה בבורסת ת"א, באתר TheMarker‏, 22 בספטמבר 2022
ארבה רובוטיקס

| --- | --- |

 נתונים כלליים
 סוג:  חברה ציבורית
 מייסדים:  קובי מרנקו, נועם ארקינד, עוז פיקסמן
 תקופת הפעילות:  2015–הווה (כ־10 שנים)
 משרד ראשי:  תל אביב
 ענפי תעשייה:  אלקטרוניקה, תעשיית הרכב
 מוצרים עיקריים:  מכ"ם לרכב אוטונומי
 שווי שוק:  273.41 מיליון דולר (26 בינואר 2025)
 יו"ר:  יאיר שמיר
 מנכ"ל:  קובי מרנקו
  
 arberobotics.com
 
ארבה רובוטיקס בע"מ היא חברת הזנק ישראלית, העוסקת בפיתוח מכ"ם למכוניות אוטונומיות.
היסטוריה

ארבה רובוטיקס הוקמה בנובמבר 2015 על ידי קובי מרנקו (מנכ"ל החברה), ד"ר נועם ארקינד (CTO) ועוז פיקסמן (מנהל תפעול ראשי). תחילה עסקה בפיתוח מכ"ם לרחפנים, שנועד למנוע התנגשויות ביניהם. בשנת 2017 עברה החברה לתחום המכ"ם לרכב אוטונומי, והתאימה לכך את המכ"ם שפיתחה. באותה שנה גייסה החברה 10 מיליון דולר, בהמשך ל-13 מיליון דולר שגייסה קודם לכן. בתחילת 2019 הציגה החברה גרסת בטא של המכ"ם שפותח, שהוא מערכת על שבב, המציג תמונה תלת-ממדית של סביבת הרכב ומידע על מהירות העצמים בסביבה זו, ומתאפיין ברזולוציה גבוהה שתורמת לאמינות התמונה שהוא מספק.
במרץ 2021 פורסם שהחברה תתמזג עם חברת ספאק הנסחרת בנאסד"ק, לפי שווי של 723 מיליון דולר. החברה החלה להיסחר בנאסד"ק ב-8 באוקטובר 2021. ממאי 2024 החברה נסחרת גם בבורסה לניירות ערך בתל אביב.
באפריל 2021 הודיעה החברה על חוזה למכירה, במהלך חמש שנים, של 400 אלף יחידות של המכ"ם שפיתחה, לחברת AutoX הסינית, המפתחת מונית אוטונומית.
הערות שוליים

↑  ארבה רובוטיקס השלימה גיוס של 10 מיליון דולר, באתר TechTime‏, 11 ביולי 2018
↑  ארבה רובוטיקס השלימה את פיתוח המכ"ם שלה לרכב אוטונומי, באתר TechTime‏, 19 בינואר 2019
↑  אודי עציון, עוד ישראלית מתאחדת עם ספאק: ארבה רובוטיקס תונפק בנאסד"ק לפי שווי של 723 מיליון דולר, באתר כלכליסט, 18 במרץ 2021
↑  Arbe Robotics נכנסת לבורסת נסד"ק, באתר TechTime‏, 7 באוקטובר 2021
↑  ארבה רובוטיקס בע"מ - פתיחת מסחר, באתר "מאיה", 28 במאי 2024
↑  אודי עציון, חוזה ייצור ראשון ליצרנית מכ"ם הרכב ארבה: כ-60 מיליון דולר, באתר כלכליסט, 25 באפריל 2021
אנרג'יאן

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב (ENOG)  הבורסה לניירות ערך בלונדון (ENOG)  הבורסה לניירות ערך בתל אביב 
 סימול:  אנאג
 תקופת הפעילות:  2007–הווה (כ־18 שנים)
 מיקום המטה:  לונדון, הממלכה המאוחדת הממלכה המאוחדת
 משרד ראשי:  אתונה, יוון יוון
 בעלות:  כלל ביטוח 10%
 ענפי תעשייה:  אנרגיה
 מוצרים עיקריים:  חיפושי נפט וגז טבעי
 שווי שוק:  8.35 מיליארד ש"ח (26 בינואר 2025)
 הכנסות:  1.42 מיליארד דולר (2023)
 רווח תפעולי:  598 מיליון דולר (2023)
 רווח:  185 מיליון דולר (2023)
 הון עצמי:  686 מיליון דולר (2023)
 סך המאזן:  5.78 מיליארד דולר (2023)
 מנכ"ל:  מת'יוס ריגס
  
 energean.com
 
אנרג'יאן פי אל סי  (באנגלית: Energean PLC) היא חברה ציבורית בריטית, העוסקת, באמצעות שותפויות וחברות בנות, בחיפושי נפט וגז טבעי והפקתם בישראל, ביוון, בים התיכון ובים הצפוני. ניירות הערך של החברה נסחרות בבורסה לניירות ערך בתל אביב ובבורסה לניירות ערך בלונדון. לחברה מטות באתונה ובלונדון, והיא רשומה כחברה בריטית בלונדון.
נכסי הנפט והגז של החברה

מאגרי הגז תנין וכריש בישראל
מאגר אפסילון ביוון
5 רישיונות חיפוש נוספים במימי ישראל
רישיונות חיפוש נוספים ביוון ובמונטנגרו
נכסים פעילים שנרכשו מחברת אדיסון במצרים, באיטליה, באלג'יריה, בקרואטיה ובים הצפוני של בריטניה; וכן נכסים לפיתוח במצרים, באיטליה ובנורווגיה
הערות שוליים

↑   ערן אזרן, משקיע העוגן בהנפקת אנרג'יאן: כלל ביטוח, שהשקיעה 100 מיליון דולר, באתר TheMarker‏, 17 במרץ 2018
1 2 3 4 5  אנרג'יאן: נתונים כספיים באתר מאי"ה.
↑   אבי בר-אלי, הגז עובר ליוונים: תשובה ימכור את מאגרי כריש-תנין לחברת אנרג'יאן, באתר TheMarker‏, 16 באוגוסט 2016
↑   אורה קורן, אנרג'יאן ישראל חתמה על הסכם מימון לפיתוח כריש בכ-1.3 מיליארד דולר, באתר TheMarker‏, 4 במרץ 2018
↑   ערן אזרן, אנרג'יאן מגיעה ללונדון: תגייס עד 400 מיליון דולר לפיתוח כריש ותנין, באתר TheMarker‏, 24 באוקטובר 2017
↑  אנרג'יאן הצליחה לגייס 460 מיליון ד' בהנפקה ראשונית בלונדון, באתר גלובס, 18 במרץ 2018
↑   ערן אזרן, אנרג'יאן מזנקת בכ-9% ביום המסחר הראשון שלה; שוויה – 4.7 מיליארד שקל, באתר TheMarker‏, 29 באוקטובר 2018
↑  עדכון מדדים בתל אביב: מניות שפיר הנדסה ואנרג'יאן נכנסו למדד ת"א-35, באתר גלובס, 27 בינואר 2019
↑   אורה קורן, היוונים יזרימו גז מעזה לאשקלון? אנרג'יאן במגעים לפיתוח המאגר הפלסטיני, באתר TheMarker‏, 24 ביוני 2018
↑   ערן אזרן, בזכות תגלית במאגר כריש צפון: כמות הגז בכריש-תנין גדלה ב-50%, באתר TheMarker‏, 15 באפריל 2019
↑   ערן אזרן, אנרג'יאן: נמצאו 25 BCM של גז בכריש צפון - ממשיכים בשיווק הגז בשוק המקומי והאזורי, באתר TheMarker‏, 4 בנובמבר 2019
↑  דניאל שמיל, ‏נתג"ז תרכוש מאנרג'יאן את המקטע המזרחי בתשתית הולכת הגז, תמורת 369 מיליון שקל, באתר גלובס, 25 ביוני 2019
↑  ליאור גוטמן, בדרך לרכישת אדיסון: אנרג'יאן במגעים לגיוס של עד 1.5 מיליארד דולר, באתר כלכליסט, 27 ביוני 2019
↑  אנרג'יאן רוכשת את נכסי הגז והנפט של אדיסון בכ-750 מיליון דולר, באתר גלובס, 4 ביולי 2019
↑  ליאור גוטמן, אנרג'יאן פתחה פער של 2.5 מיליארד שקל מדלק, באתר כלכליסט, 16 באוקטובר 2019
↑   ערן אזרן, אנרג'יאן: בוטלה העסקה למכירת נכסי אדיסון בים הצפוני ב-250 מיליון דולר, באתר TheMarker‏, 19 במאי 2020
↑   אפרת נוימן, בני שטיינמץ תובע את אנרג'יאן ב-600 מיליון שקל: "עשו לנו תרגיל עוקץ", באתר TheMarker‏, 6 בנובמבר 2019
↑  ליאור גוטמן, הסכסוך בין שטיינמץ לאנרג'יאן מחריף: החברה מסרבת לקבל את כתב התביעה נגדה, באתר כלכליסט, 26 בנובמבר 2019
↑  עמירם ברקת, ‏אנרג'יאן תמכור גז טבעי מהמאגרים הישראלים לתאגיד הגז של יוון, באתר גלובס, 2 בינואר 2020
↑  קובי ישעיהו, ‏אנרג'יאן תספק גז טבעי לתחנות הכוח ברמת חובב, באתר גלובס, 16 בספטמבר 2020
↑  ליאור גוטמן, שברון תתחרה באנרג'יאן על קבלת רישיון ימי חדש לחיפושי גז ונפט, באתר כלכליסט, 24 בספטמבר 2020
↑   ישראל פישר, תגלית הגז החדשה יכולה להגדיל את התחרות - אם לא יתפתו להגדיל את היצוא, באתר TheMarker‏, 9 במאי 2022
1 2  עדיאל איתן מוסטקי, אנרג'יאן תשקיע 1.2 מיליארד דולר בפיתוח מאגר הגז "קטלן", באתר כלכליסט, 23 ביולי 2024
↑   ישראל פישר, אנרג'יאן מדווחת על מציאת גז נוסף בבאר שנמצאת כולה בשטח ישראל, באתר TheMarker‏, 6 באוקטובר 2022
נאוויטס פטרוליום

| --- | --- |

 נתונים כלליים
 סוג:  שותפות מוגבלת
 בורסה:  הבורסה לניירות ערך בתל אביב
 סימול:  נאפט
 מייסדים:  גדעון תדמור
 תקופת הפעילות:  2015–הווה (כ־10 שנים)
 משרד ראשי:  שד' אבא אבן 12, הרצליה
 שליטה בחברה:  גדעון תדמור
 ענפי תעשייה:  תעשיית הנפט 
 מוצרים עיקריים:  חיפושי נפט וגז בארצות הברית וקנדה
 שווי שוק:  8.37 מיליארד ש"ח (26 בינואר 2025)
 הכנסות:  93.8 מיליון דולר (2023)
 רווח תפעולי:  26.5 מיליון דולר (2023)
 רווח:  25.5 מיליון דולר (2023)
 הון עצמי:  381 מיליון דולר (2023)
 סך המאזן:  1.13 מיליארד דולר (2023)
 יחס הון:  2.3 %
 יו"ר:  גדעון תדמור
 מנכ"ל:  עמית קורנהאוזר
  
 https://www.navitaspet.com/
 
נאוויטס פטרוליום (באנגלית: Navitas Petroleum) היא שותפות מוגבלת ישראלית העוסקת בחיפוש ובפיתוח נכסי נפט וגז טבעי בקנדה ובמפרץ מקסיקו. החברה נסחרת בבורסה לניירות ערך בתל אביב ולה משרדים ביוסטון, טקסס, הרצליה ובלונדון.
אנשי מפתח

מייסד והיו"ר בפועל של השותפות הוא גדעון תדמור, שהיה חלוץ בתגליות גז טבעי משמעותיות, כולל שדות תמר, לוויתן ואפרודיטה מול חופי ישראל וקפריסין, יו"ר דלק קידוחים לשעבר (כיום ניו-מד אנרג'י) ומייסד ומנכ"ל ויו"ר לשעבר אבנר נפט וגז. תדמור וצוותו היו מעורבים בחיפוש, פיתוח והפקה של נכסי נפט וגז במשך למעלה מ-30 שנה.
מייסדים שותפים נוספים בנאוויטס כוללים את קובי כץ, סגן יו"ר החברה, אשר כיהן בעבר כמנכ"ל משרד התשתיות הלאומיות, האנרגיה והמים, וכן כמנכ"ל משותף בדלק אנרגיה ויו"ר דלק קידוחים. עמית קורנהאוזר הוא מנכ"ל נאוויטס פטרוליום, מכהן בתפקיד זה מינואר 2022.
רקע עסקי

נאוויטס פטרוליום החלה להיסחר בבורסה באוקטובר 2017 לאחר שגייסה כ-60 מיליון ש"ח במסגרת ההנפקה הראשונית לציבור. מאז הנפקתה התמקדה השותפות ברכישת תגליות נפט מוכחות בשלבי פיתוח.
על פי דיווחי החברה, היא גייסה בין 2017 ו־2018 באגרות הון וחוב בהיקף של כ-950 מיליון שקלים שיועדו בעיקרם להשקעה בפיתוח תגליות נפט במפרץ מקסיקו.
נכון לחודש דצמבר 2018, הנכסים של נאוויטס כוללים 14 נכסי נפט וגז טבעי, בהם נכסי אקספלורציה ופיתוח במפרץ מקסיקו ובמזרח קנדה. חלקה הכולל של השותפות בתגליות המוכחות שבבעלותה עומד על כ-127 מיליון חביות.
נכסים עיקריים > תגלית בקסקין

נאוויטס מחזיקה ב-7.5% מתגלית הנפט התת-ימית בקסקין. התגלית ממוקמת במפרץ מקסיקו, כ-306 ק"מ דרום-מזרחית ליוסטון שבטקסס. תגלית בקסקין מכילה כ-515 מיליון חביות ונמצאת בשלבי פיתוח מתקדמים. תחילת הפקה צפויה ליולי 2019. מפעילת הפרויקט היא חברת LLOG Exploration. בנוסף לנאוויטס ולמפעילת הפרויקט, LLOG, שותפות נוספות בפרויקט כוללות את חברת הנפט הספרדית Repsol, וקרנות ההון Blackstone ו-Riverstone.